लैंगिक तथा यौनिक अल्पसंख्यकलाई परिवार र समाजले गर्ने विभेद, हिंसा र तिरस्कारका कारण उनीहरू अझै पनि खुलेर बाहिर आउन सकिरहेका छैनन् । समलिंगी, तेस्रोलिंगी, द्विलिंगी र अन्तरलिंगी हुनु कुनै रोग वा विकृति होइन । तर, पनि समाजमा यो अझै अपाच्य छ । पछिल्लो समय यस समुदायका मानिस खुल्दै आउँदा एउटा जमात खडा हुँदै गएको छ । व्यक्ति भनेको मानिस र मानिस भनेको महिला र पुरुष सोच्ने समाजले तेस्रो पक्ष देख्न नसक्दा यस्तो समस्या आएको नीलहिराकी अध्यक्ष पिंकी बताउँछिन् ।
